На основу члана 540. Закона о привредним друштвима („Сл. гласник РС“, бр. 36/2011, 99/2011 и 83/2014 - др. закон, 5/2015) и члана 37. Статута Града Ниша („Службени лист Града Ниша“ број 88/2008),

Скупштина Града Ниша, на седници од \_\_\_\_\_\_\_\_ 2016. године, доноси

**О Д Л У К У**

**О УСВАЈАЊУ ЗАВРШНОГ ЛИКВИДАЦИОНОГ БИЛАНСА**

**ФОНДА ЗА РАЗВОЈ И САМОФИНАНСИРАЊЕ**

**ЗАЈЕДНИЧКИХ ПОТРЕБА ГРАЂАНА – У ЛИКВИДАЦИЈИ**

**Члан 1.**

Усваја се Завршни ликвидациони биланс Фонда за равој и самофинансирање заједничких потреба грађана – у ликвидацији.

Копија Завршног ликвидационог биланса је саставни део ове одлуке.

**Члан 2.**

Одлуку унети у књигу одлука Фонда за равој и самофинансирање заједничких потреба грађана – у ликвидацији.

**Члан 3.**

Ова одлука ступа на снагу осмог дана од објављивања у „Службеном листу Града Ниша“.

Број:\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_.2016. године.

**СКУПШТИНА ГРАДА НИША**

**ПРЕДСЕДНИК**

**Мр Раде Рајковић**

**Образложење**

Скупштина Града Ниша донела је дана 17.12.2015. године Одлуку о престанку рада Фонда за развој и самофинансирање заједничких потреба грађана број 06-640/2015-13-02, у којој је у члану 4. овластила Градоначелника Града Ниша да преузме све неопходне радње пред надлежним органима за гашење Фонда за развој и самофинансирање заједничких потреба грађана. Градоначелник Града Ниша донео је дана 02.03.2016. године Одлуку о покретању поступка ликвидације број 606/2016-01, у којој је у члану 3., именовао Иву Дашић за ликвидационог управника Фонда за развој и самофинансирање заједничких потреба грађана.

Над Фондом за развој и самофинансирање заједничких потреба грађана – у ликвидацији, уписаним у Регистар привредног суда Ниш, регистарски уложак број 1-17422, матични број 17192183, ПИБ 100502316 покренут је поступак ликвидације, што је регистровано решењем Регистратора, Привредног суда Ниш Фи.бр. 31/2016 од дана 17.03.2016. године.

Завршни ликвидациони биланс Фондa за развој и самофинансирање заједничких потреба грађана – у ликвидацији сачињен је дана 01.11.2016. године у складу са чланом 540. Закона о привредним друштвима („Сл. гласник РС“, бр. 36/2011, 99/2011 и 83/2014 - др. закон, 5/2015). Доношење Одлуке о усвајању завршног ликвидационог биланса од Стране Скупштине Града Ниша неопходно је ради окончања процеса ликвидације. Одлука о усвајању завршног ликвидационог биланса Фонда за равој и самофинансирање заједничких потреба грађана – у ликвидацији нема ефекте на буџет Града Ниша у текућој и наредне две буџетске године.

На основу напред наведеног, предлаже се доношење Одлуке као у диспозитиву.

**УПРАВА ЗА ПОЉОПРИВРЕДУ И РАЗВОЈ СЕЛА**

**НАЧЕЛНИК**

Саша Стоиљковић